CELEX: 62008TB0330
Language: lt
Date: 2012-02-14 00:00:00
Title: Byla T-330/08: 2012 m. vasario 14 d. Bendrojo Teismo nutartis byloje Ligny Pesca di Guaiana Francesco ir kt. prieš Komisiją (Ieškinys dėl panaikinimo — Reglamentas (EB) Nr. 530/2008 — Paprastųjų tunų išteklių atkūrimas — BLSK nustatymas 2008 m. — Visuotinai taikomas aktas — Konkrečios sąsajos nebuvimas — Nepriimtinumas)

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/12
            
         2012 m. vasario 14 d. Bendrojo Teismo nutartis byloje Ligny Pesca di Guaiana Francesco ir kt. prieš Komisiją
   
   (Byla T-330/08) (1)
   
   (Ieškinys dėl panaikinimo - Reglamentas (EB) Nr. 530/2008 - Paprastųjų tunų išteklių atkūrimas - BLSK nustatymas 2008 m. - Visuotinai taikomas aktas - Konkrečios sąsajos nebuvimas - Nepriimtinumas)
   2012/C 109/26
   Proceso kalba: italų
   
      Šalys
   
   
      Ieškovės: Ligny Pesca di Guaiana Francesco e C. Snc (Trapanis, Italija) ir kitos šešios ieškovės, kurių pavadinimai nurodyti nutarties priede, atstovaujamos advokatų A. Clarizia, P. Ziotti, P. De Luca, A. Amatucci ir R. Malinconico
   
      Atsakovė: Europos Komisija, atstovaujama K. Banks ir D. Nardi,
   
      Dalykas
   
   Prašymas panaikinti 2008 m. birželio 12 d. Komisijos reglamento (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams (OL L 155, p. 9), 1 straipsnį ir 3 straipsnio 1 dalį.
   
      Rezoliucinė dalis
   
   
               1.
            
            
               Atmesti ieškinį kaip nepriimtiną.
            
         
               2.
            
            
               Ligny Pesca di Guaiana Francesco e C. Snc ir kitos šešios ieškovės, kurių pavadinimai nurodyti nutarties priede, padengia savo ir Europos Komisijos patirtas bylinėjimosi išlaidas.
            
         
      (1)  OL C 272, 2008 10 25.